<?xml version='1.0' encoding='utf-8'?>

<TEI xmlns="http://www.tei-c.org/ns/1.0" xml:id="brb_lo_ii_1361_08a">
<teiHeader>
<fileDesc>
<titleStmt>
<title level="s">Actes princiers</title>
<title level="m">Actes de Louis II de Bourbon</title>
<title level="a">Acte brb_lo_ii_1361_08a</title>
<respStmt>
<resp>transcribed by</resp>
<name>Olivier Mattéoni</name>
</respStmt>
</titleStmt>
<editionStmt>
<edition>Acte édité dans le cadre du programme Actes princiers.</edition>
<respStmt>
<resp>direction scientifique</resp>
<name>Olivier Mattéoni</name>
</respStmt>
<respStmt>
<resp>direction technique</resp>
<name>Jean-Damien Généro</name>
</respStmt>
<respStmt>
<resp>direction technique</resp>
<name>Nicolas Perreaux</name>
</respStmt>
<respStmt>
<resp>stagiaire de l'École nationale des chartes</resp>
<name>Justine Chainiau</name>
</respStmt>
</editionStmt>
<publicationStmt>
<publisher>Laboratoire de Médiévistique occidentale de Paris (UMR 8589), Centre de recherches historiques (UMR 8558)</publisher>
<authority>Olivier Mattéoni</authority>
<date when="2023">2023</date>
<availability><licence source="https://github.com/etalab/licence-ouverte/blob/master/open-licence.md">Distributed under an Open License 2.0</licence></availability>
</publicationStmt>
<sourceDesc>
<msDesc>
<msIdentifier>
<repository>Archives nationales</repository><idno n="1">P 1376/2</idno><idno n="2">2705</idno>
</msIdentifier>
<msContents>
<msItem>
<docDate when="1361-08">1361, août</docDate>
</msItem>
</msContents>
</msDesc>
<listPerson>
<listPerson type="prince"><person><name>Louis II de Bourbon</name></person></listPerson>
<listPerson type="signatory"><person><name>D'Entraigues, J.</name></person></listPerson>
<!-- <listPerson type="wittness"/> -->
</listPerson><listWit>
<witness n="A"><hi rend="bold">A.</hi> Original sur parchemin, signé, jadis scellé sur lacs de soie. Écriture très effacée rendant la lecture difficile. 385 x 555/565 mm, repli 30 mm. Paris, Archives nationales, P 1376/2, n°2705.</witness>
<witness n="B"><hi rend="bold">B.</hi> Copie insérée dans la lettre du bailli de Bourbonnais, Tachon de Glener, exécutant les lettres de grâce à la demande de Hugonin Boutefeu<note type="bp"><p>On lit ainsi à la suite de la copie de la lettre de rémission de Louis II : "Lequel Hugonin Boutefeu pour tant comme lui touche nous a requis et humblement supplié que il nous pleust proceder a la verifficacion et exequcion desdictes lettres de grace. Et nous, oÿe sa requeste, vehu la teneur desdictes lettres, avons commis par noz lettres et commission donnees de nous a Jehan Forrin, chastellain de Belleperche, que appelle le procureur monseigneur, les amis et heritiers de Jehan Terriat mort et ceulx qui faroient appelez a fere informacion de et sur les faiz et cas declarez esdictes lettres, laquelle informacion faicte et rapportee pour devers nous, en forme dehue, par la teneur d'icelle, nous est apparu plainement les cas faiz et autres chouses declarees esdictes lettres estre vrays par la maniere que ledit Hugonin les avoit supposez et donné a entendre a la impetracion desdictes lettres, et avons trouvé ledit Hugonin pur et innocent de la mort de feu Jehan Terriat, lequel prit mort par la main de feu Jehan Boutefeu ou temps qu'il vivoit, en l'absence et au dessehu dudit Hugonin ; et aussi nous est apparu que Regnier Terriat, pere de furent Guillaume et Jehan Terriat, lequel fut complices de la guerre dont mancion est faicte esdictes lettres, en personne a confessé et juré par serement les faiz declarez esdictes lettres estre vrays. Et en tant comme lui touche s'est tenuz pour contens et sactisfaiz dudit Hugonin Boutefeu de et sur le fait de la guerre et domagez declarez esdictes lettres, et de tout ce qui s'en est ensui. Et en tant que touche les amis et heritiers de furent Guillaume et Jehan Terriat, touz deux sont mors sans hoirs, et morust ledit Jehan par la maniere devant dicte et ledit Guillaume fu neyez a Montluçon par son delit, pour quoy nuls comme leurs heritiers ne s'est apparuz pour devant ledit nostre commissaire ne pour devant nous pour demander ne avoir sactisfaction dudit Hugonin, ou par fere opposicion contre ledit Hugonin a ladicte excequcion et grace. Pour quoy nous, consideré ce que dit est, appellé Jehan de le Mote, procureur monseigneur qui present avoit esté a fere ladicte informacion si comme il disoit, lequel tout consideré ne s'est en rien opposez contre ledit Hugonin affin de non proceder a ladicte exequcion et grace, heu conseilh sur ce a plusieurs saiges estans en court, dit avons et declaré, disons et declarons pour santance deffinitive et a droit lesdictes lettres de grace estre bien et dehuement empetrees et que de ycelles comme de bonnes et valables ledit Hugonin doresenavant doit joïr et joïra paisiblement, et la main de madame et de monseigneur et tout autre empeschement posé et mis ou corps et biens dudit Hugonin pour la cause dessus dicte avons levé et levons a son proffit. Et donnons en mandement es chastellains de Belleperche et de Bourbon, a touz autres justiciers et officiers de madame et de monseigneur et a un chascun pour soy si comme a lui appartiendra que, si aucune chouse a esté pris ou empesché des biens dudit Hugonin Boutefeu pour la cause dessus dicte, tout lui mectent en pure delivrance. Donné a Molins, soubz le seel des causes dudit bailliage, le XXVII<hi rend="sup">e</hi> jour de may, l'an de grace mil CCC soixante dix et huit. (<hi rend="i">Signé</hi> :) J. Babute".</p></note>, signée J. Babute, en date du 27 mai 1378, jadis scellé du "scel des causes" du bailliage sur simple queue. <hi rend="i">Ibid</hi>., P 1376/2, n°2708.</witness>
<witness n="indique">A. Leguai, <hi rend="i">De la seigneurie à l'État</hi>. <hi rend="i">Le Bourbonnais pendant la guerre de Cent Ans</hi>, p. 30-31 ; O. Mattéoni, "Les ducs de Bourbon et la grâce. Les lettres de rémission de Louis II (1356-1410)", p. 129.</witness>
<witness n="analyse"><hi rend="i">Titres de Bourbon</hi>, I, n°2832, p. 495.</witness>
</listWit>
<listPlace><place><placeName>Moulins</placeName><location><country>France</country><region>Allier</region><settlement>Moulins</settlement><geo>46.5660526 3.3331703</geo></location></place></listPlace></sourceDesc>
</fileDesc>
<profileDesc>
<abstract>
<p>Louis, duc de Bourbonnais etc., accorde des lettres de rémission à Huguenin Boutefeu et à Jean Boutefeu, son cousin, ce dernier ayant coupé le pied et le poing de Jean Terriat, ce qui a entraîné sa mort.</p>
</abstract>
</profileDesc>
</teiHeader>
<text>
<body>
<div n="136108a" xml:id="lo-ii-136108a" type="Original" subtype="Charte">
<div type="front">
<docDate>
<date when="1361-08">1361, août</date><placeName type="production_place" ref="#">Moulins</placeName></docDate>
<argument>
<p>Louis, duc de Bourbonnais etc., accorde des lettres de rémission à Huguenin Boutefeu et à Jean Boutefeu, son cousin, ce dernier ayant coupé le pied et le poing de Jean Terriat, ce qui a entraîné sa mort.</p>
</argument>
</div>
<div type="acte">
<p>Loÿs, duc de Bourbonnois, conte de Clermont et chambarier de France. Savoir faisons a touz presenz et avenir que, de la partie des amis charnelx de Jehan Boutefeu et de Hugues Boutefeu, son cousin, nous a esté signiffier et monstré que ja pieça Perrin Boutefeu, freres dudit Hugues et cousin dudit Jehan, liquelx estoit par le temps et ancor est garde de nostre forest de Baignoloys<note type="bp"><p>Bagnolet (forêt de) : Allier, ar. Moulins, c. Moulins et Souvigny, com. Agonges, Aubigny, Bagneux, Marigny, Montilly, Saint-Menoux.</p></note>, trova Guillaume et Jehan, enfans Regnier Terriat, avec plusieurs leur complices chaçent avec filez ou boysson dou Bornat avec grant quantité de chiens, lequel boysson est de la garde de nostredicte fourest de Baignolois, et pour ce ledit Perrin, comme garde d'icelle, vousist prendre lesdiz filez, et lors ledit Guillaume, mehuz de male volenté, resconfist audit Perrin lesdiz filez et, en oultre, le feri et bati d'un baston en fesent sondit office, si et par telle maniere qu'il en fust malades au lit longuement. Et pour ce, lesdiz freres furent appellé par devant le mestre de noz fourez de Bourbonnois par plusieurs foez ou il firent plusieurs deffauz, pour lesquelx deffauz il fu comandé et commis dudit maistre de nos fourez a Jannet de Ginestines, garde avec ledit Perrin de nostredicte fourest, et plusieurs autres de prendre les corps desdiz Guillaume et Jehan Terriat quelque part que il fussent trouvé ors de lieu saint avec touz leur biens. Et aprés ce, lesdiz Hugues et Perrin Boutefeu, freres, et ledit Jehan Boutefeu, leur cousin, venirent par devers nous et nostre conseil, et nous requirent et supplierent que lesdiz Guillaume et Jehan Terriat feissons pugnir de ladicte malefaçon selon le cas. Pour quoy il fut comandé en nostre conseil a nostre bailli de Bourbonnois que yceulx freres fussent pris et touz leur biens et que raison en fust faicte selon le cas, liquelx nostres baillis donna commission a un<note type="paleo"><p>un<hi rend="i">omis A</hi>.</p></note> de nos sergenz et fist crier solempnement que quicunques pourroit trouver lesdiz Guillaume et Jehan Terriat que il les prissent et missent en noz prissons. Et pour ce que lesdiz Hugues et Perrins Boutefeux, freres, et ledit Jehan Boutefeu, leur cousin, veyrent que lesdiz Guillaume et Jehan Terriat ne vouloient venir au droit de nostre cort, et aussi pour ce que<note type="paleo"><p>que<hi rend="i">omis A</hi>.</p></note> lesdiz freres et plusieurs leur complices avoient donnees et faictes plusieurs menaces es familiers et genz desdiz Hugues et Perrin Boutefeu et de leurdit cousin de eux meffaire en corps et en biens, il ne leur familier et genz n'oserent des lors demorer ne converser en leur hostieulx, ains des lors se garderent desdiz Guillaume et Jehan Terriat et de leur complices affin que il ne leur meffeissent, et des lors se tenirent pour deffiez tant par lesdictes menaces comme pour ce que il avoient dit et s'estoient venté par plusieurs foez, en la presence de plusieurs des voysins desdiz Hugues et Perrin Boutefeu et dudit Jehan, leur cousin, de eulx meffaire en corps et en biens, si comme dit est. Si chevaugerent lesdiz Guillaume et Jehan Terriat, freres, en Bourgoigne et en Nivernois et en plusieurs autres lieux pour eux prendre mes il ne les pehurent trouver, et sur ce, lesdiz Guillaume et Jehan Terriat, freres, avec plusieurs gens d'armes forpaïsez, leur complices, venirent es hostieulx desdiz Hugues et Perrin Boutefeu et dudit Jehan, leur cousin, et rompirent leurs arches et firent plusieurs autres griex, exceps et maleffaçons, et les beux, vaches et autres bestes desdiz Hugues et Jehan Boutefeu tuerent, et leur argent et plusieurs lettres, qui dedans leurs arches estoient, prirent et emporterent, et leur feyrent plusieurs autres grans et enormes dommages. Et quant lesdiz Hugues et Perrin Boutefeu et Jehan, leur cousin, veirent que il furent aussi domagié par lesdiz Guillaume et Jehan Terriat, freres, il assemblerent de leur amis et autres leur aidenz et complices et chevaucherent lesdiz Guillaume et Jehan Terriat tant et si longuement que il les trouverent a Bourbon Lensseys<note type="bp"><p>Bourbon-Lancy : Saône-et-Loire, ar. Charolles, ch.-l. c.</p></note>, et Regnier Terriat leur pere avecques eux, et la il proyrent lesdiz Regnier Terriat et Jehan, son fil, et ledit Guillaume s'enfuy, et yceulx Regnier et Jehan emmenerent et tenirent longuement pris pour ce que forfait leur avoyent. Et aprés ce, lesdiz Hugues et Jehan Boutefeu, par eux et par ledit Perrin Boutefeu<note type="paleo"><p>Boutefeu <hi rend="i">répété A</hi>.</p></note>, frere dudit Hugues, d'une part, et ledit Regnier Terriat et Jehan, son fil, d'autre part, du consentement et volunté des amis d'une partie et d'autre tracterent et acorderent que lesdiz Regnier et Jehan, par eux et par ledit Guillaume par lequel il preyrent en main, payeroient et rendroient esdiz Hugues, Perrin et Jehan Boutefeu, cent escus d'or de Jehan et leur rendroient leurdictes lettres en emendemens des forfaiz que il leur avoient faiz, et de ce tenir et faire tenir audit Guillaume, il jurerent es sains Euvangiles et baillerent leur foy de ce acomplir et venir a certaine journee a ce ordonnee des amis, et a ce se obligerent ; a laquelle journee ledit Regnier Terriat vint et sesdiz enfans ne venirent point, et par ainssi mantis ledit Jehan sa foy. Et a ycelle fois de rechief jura, donna sa foy et se obliga ledit Regnier Terriat de tenir ledit acort et faire tenir a sesdiz enfanz, et de poier lesdiz cent escuz d'or esdiz freres et Jehan Boutefeu, leur cousin, par les dommages que fait leur avoient a une autre certaine journee que acordee fust ; a laquelle journee ledit Regnier ne ses enffanz ne venirent ne ne contremandirent point en venent contre leur foy, serment, et mantent sadicte foy. Et cependent ledit Guillaume Terriat vint ches ledit Perrin Boutefeu et prist et embla un sien chevaul, et ches ledit Hugues, son frere, un autre chevaul a certain jour ensuivant, et danz certain temps aprés il vint par nuit es prez dou prieur de Saint Libardin<note type="bp"><p>Saint-Léopardin-d'Augy : Allier, ar. Moulins, c. Lurcy-Lévis. Prieuré bénédictin dépendant de l'abbaye de Saint-Sulpice de Bourges.</p></note>, frere desdiz Hugues et Perrin Boutefeu, et li embla quatre beux, lesquelx chevaux et beux il emmena et converti a son proffit. Et en aconmualent mal a mal, ledit Guillaume Terriat, mehu de mauvays courage, se perforça en traïson en certain temps aprés toutes<note type="paleo"><p>contre <hi rend="i">dans B, ce qui constitue une lecture fautive</hi>.</p></note> ces choses de prendre le fort de Saint Libardin, et fist marché a un homme appelé Pailhoux comme il li rendist ledit fort. Et pour ce que lediz Pailhous ne li pooit faire de soy, il parla a un prestre qui estoit audit prieur de Saint Libardin, appelé messire Macé, comme il li aydast a randre audit Guillaume Terriat ledit fort, et il li promist de faire donner cinquante florins et la moytié de la pille<note type="bp"><p>Dans le sens de "pillage", "butin" : F. Godefroy, <hi rend="i">Lexique de l'ancien français</hi>, p. 392.</p></note> audit Guillaume Terriat. Et lors ledit messire Macé et ledit Pailhoux ordenerent de faire venir ledit Guillaume Terriat en l'ostel dudit Paillhous a certaine nuit, a laquelle furent ensemble oudit hostel de Pailhous ledit Guillaume et lesdiz messires Macé et Paillous, et furent acordees les choses dessus dictes ; et promit ledit Guillaume audit messire Macé par ces choses faire cinquante florins et la moytié de la pille, et ledit messire Macé promit de rendre et bailher ledit fort audit Guillaume une autre certaine nuit, a laquelle ledit Guillaume devoit venir en certain lieu et devoit amener certaine cantité de gens d'armes, et ordenna ledit Guillaume que, quant ledit messire Macés l'auroit mis ou fort, il feroit morir ledit prieur de Saint Libardin et Hugues Boutefeu, son frere, ou cas que il y seroit. Et lors lediz messire Macés pria audit Guillaume Terriat que ne voulsist fere morir Jehan Boutefeu se il y estoit quar il estoit trop tenuz a lui pour les biens que il li avoit faiz, et lidiz Guillaumes li promist que ne feroit il se il ne se metoit en deffensse. Et ces choses ainsi faictes, promises et acordees, il se departirent, et ledit messire Macé, comme bons et loyaulx françoys, en contenant que il fu departi dudit Guillaume Terriat, il fist savoir audit prieur de Saint Libardin et a Jehan Boutefeu, capitaine dudit lieu, toutes ces nouvelles affin que il y porvoyssent de remede. Et aprés toutes ces choses, avint un jour que ledit Jehan Boutefeu encontra ledit Guillaume Terriat et le prist et le mena oudit fort, et tantost anvoia querir ledit Pailloux, liquelx vint et il furent ensemble, li et ledit Guillaume Terriat, il cognehurent les choses dessus dictes ainssi estre faictes en la presence de plusieurs, et avec ce ledit Guillaume cognut les autres roberies et autres malefices par lui et par ledit Jehan, son frere, ainssi estre faictes comme dit est. Et ledit Paillous, par ledit fait du commandement dudit nostre bailli, fu menez en nos prisons a Molins, esquelles il morut. Et aprés ces choses avint que il fu fait savoir audit Jehan Boutefeu que lidiz Jehan Terriat, freres dudit Guillaume, devoit venir a un hostel appellé Burge pour espier lesdiz Jehan Boutefeu et Hugues, son cousin, pour eux domagier a son povhihr. Si avint que lidit Jehan Boutefeu vint audit lieu de Burge et yleques trouva ledit Terriat, et en contenant il li coru sus et lors lidit Jehan Terriat ne sot metre en deffense a lui, si le prist ledit Jehan Boutefeu et le mena a l'ostel qui fu a la mere dudit Jehan Terriat, et ilecques il se vost rendre audit Jehan Boutefeu et donner foy, mes il ne le vost prendre a merci pour ce que autrefoiz li avoit mentie sa foy, et mit la main a l'espee et copa audit Jehan Terriat le pié et le poing et le lessa en tel estat, pour lesquelx blecehures la mort s'en ensuy en la personne dudit Jehan Terriat. Et pour ce doubtent lesdiz Jehan et Hugues Boutefeu que, tant pour la guerre que il ont fait ensemble a leurdiz enemis comme pour la mort dudit Jehan Terriat, que aucuns dommages leur pehust a venir au temps avenir, si nous ont requis et humblement supplié leurdiz amis que sur ce leur veuillons pourveoir de nostre benigne grace. Pour quoy nous, mehu de pitié, heu deliberacion sur ce avec nostre grant conseil, et vehu et consideré que ce que lesdiz Hugues et Jehan Boutefeu ont fait en ceste partie, il ont fait assez raysonablement par tant que leurdiz ennemis avoyent esté a nos genz desobeïssant de venir ester a droit en nostre cort comme dessus est plainement desclaré, et avecques ce avoient plusieurs fois esdiz Jehan et Hugues Boutefeu et audit Perrin Boutefeu, frere dudit Hugues, et les avoient domagez en plusieurs manieres indehuement et a tort, et avecques ce continuement touz jourz en leur mauvaise volunté, si comme apert audit Guillaume Terriat qui vouloit prendre ledit fort de Saint Libardin pour traïson dont plus granz dommages peussoient estre a venir a tout nostre païs mesmement. Heu consideracion a ce que lesdiz Hugues et Jehan Boutefeu sont bonnes genz, et de honeste vie et conversacion, et de bonne fame et renommee et onques mais ne furent repris de avoir mauvais blasme, ains nous ont bien et loyaument servi ou temps passé es guerres de monseigneur le roy et en plusieurs autres manieres, de nostre certaine science, auctorité et pleniere poyssance dont nous usons en ceste partie, et de grace especial, esdiz Hugues Boutefeu et Jehan, son cousin, et a touz leurs aidens et complices qui sur ce leur ont aidé ou cas dessus dit, toute paine criminelle et civille que il pouroient avoir encoru envers nous pour la cause ou causes dessus dictes et despendences d'icelles leur avons quicté, remis et pardonné, et, par ces presentes, quictons, remectons et pardonnons et desdiz cas les avons absolz et absolons, et les avons remis et remectons a leur païs, a leur biens et a leur bonne fame et renommee un chascun pour soy si en aucune maniere elle estoit pour extirpee<note type="paleo"><p><hi rend="i">d'après B</hi>.</p></note> ; et touz banz, proces, informacions ou autres proclamacions quelconques, se aucunes en ont esté faictes contre les personnes desdiz Hugues Boutefeu et Jehan, son cousin, ou aucun de leur complices, avons mis et mectons au neant, en imposant sur ce a nos procureurs de nostredit duchié de Bourbonnois et a touz autres noz subgés perpetuel silence, sauve le droit de partie a poursuir civillement. Si donnons en mandement a nostre bailli de Bourbonnois et a touz nos autres justiciers, officiers et a leur lieutenans et a un chascun pour soy si comme a lui appartiendra que lesdiz Hugues Boutefeu et Jehan, son cousin, et touz leurdiz complices facent et soffrent joïr de nostre presente grace sanz eulx molester ne soffrir estre molestez aucunement au contraire. Et se aucuns de leur biens ont esté pris, empeschez, saisiz ou arrestez par la cause ou causes dessus dictes, si leur mectent ou facent mectre au delivré incontenant, quar ainssi le voulons estre fait. Et pour plus grant grace nous avons octroié et octroions esdiz Hugues Boutefeu et Jehan, son cousin, par eux et par leur complices, que il puissent faire presenter ces nos presentes lettres de grace par procureur se mestier leur est. Et affin que ces chouses soient fermes et valables a touz jours ou temps avenir, nous avons fait mectre nostre seel en ces presentes lettres, sauve en touz autres cas nostre droit et l'autruy en touz autres. Donné a Molins, ou moys d'aoust, l'an de grace mil troys cens sexante et un.</p>
<div type="MHT"  subtype="repligauche">
<p>Par monseigneur le duc en son grant conseil, ouquel monseigneur le conte de la Marche<note type="bp"><p>Jacques de Bourbon, comte de la Marche et de Ponthieu, pair de France, seigneur de Montaigut-en-Combraille, Condé et Carency, est le troisième fils de Louis I<hi rend="sup">er</hi>, duc de Bourbon. Né en 1315, l est nommé connétable de France le 8 janvier 1354, charge dont il se démet le 9 mai 1356. Il meurt en 1361 à la suite de la bataille de Brignais : P. Van Kerrebrouck, <hi rend="i">La Maison de Bourbon</hi>, chap. III ("Comtes de la Marche"), p. 89.</p></note>, monseigneur le gouverneur<note type="bp"><p>Il s'agit de Jean bâtard de Bourbon. Il est le fils naturel de Louis I<hi rend="sup">er</hi> de Bourbon. Au temps de Louis II, il exerce à de nombreuses reprises la charge de gouverneur et de lieutenant général, entre 1365 et 1374, ou de lieutenant du comté de Forez (Paris, Archives nationales, P 1355/1, n°12, P 1358/2, n°582, et Bibliothèque nationale de France, lat. 10034, fol. 66v, 73v, 75). Seigneur de Rochefort en Bourbonnais (P. Tiersonnier, <hi rend="i">Rochefort, châtellenie bourbonnaise</hi>, p. 304-326), il se marie en troisièmes noces avec Agnès de Chalheu (P. Van Kerrebrouck, <hi rend="i">La maison de Bourbon</hi>, p. 54). Il est un important conseiller de Louis II entre 1361 et 1374, année de sa mort (O. Mattéoni, "Entre fidélité et compétence", p. 181 et suiv.).</p></note> et monseigneur le bailli de Bourbonnois<note type="bp"><p>Jean Griveau, bailli de Bourbonnais, cité de 1361 (4 août) à 1365 (8 août) (Paris, Archives nationales, P 1355/1, n°14, et P 1358/2, n°582).</p></note> estoient.</p>
</div>
<div type="sign">
<p>J. d'Entraigues.</p>
</div>
</div>
</div>
</body>
</text>
</TEI>